CELEX: 32014L0011
Language: et
Date: 2013-10-18 00:00:00
Title: Komisjoni delegeeritud direktiiv 2014/11/EL, 18. oktoober 2013 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb kuuevalentse kroomi kasutamist leelise annustamise seadmetes, mida kasutatakse 31. detsembrini 2019 röntgeniseadmete kujutisvõimendite fotokatoodide valmistamiseks, ja röntgenisüsteemide varuosades, mis on ELi turule viidud enne 1. jaanuari 2020  EMPs kohaldatav tekst

9.1.2014   
            
            
               ET
            
            
               Euroopa Liidu Teataja
            
            
               L 4/65
            
         KOMISJONI DELEGEERITUD DIREKTIIV 2014/11/EL,
   18. oktoober 2013,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2011/65/EL IV lisa seoses erandiga, mis käsitleb kuuevalentse kroomi kasutamist leelise annustamise seadmetes, mida kasutatakse 31. detsembrini 2019 röntgeniseadmete kujutisvõimendite fotokatoodide valmistamiseks, ja röntgenisüsteemide varuosades, mis on ELi turule viidud enne 1. jaanuari 2020
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2011. aasta direktiivi 2011/65/EL teatavate ohtlike ainete kasutamise piiramise kohta elektri- ja elektroonikaseadmetes, (1) eriti selle artikli 5 lõike 1 punkti a,
   ning arvestades järgmist:
   
               (1)
            
            
               Direktiiviga 2011/65/EL on keelatud kasutada kuuevalentset kroomi turule lastavates elektri- ja elektroonikaseadmetes.
            
         
               (2)
            
            
               Kuuevalentset kroomi kasutatakse röntgenikiirguse abil saadud kujutiste kujutisvõimendite fotokatoodide tootmiseks kasutatavates leelise annustamise seadmetes. Kõnealuste fotokatoodide tootmise protsessis ei ole võimalik vältida kuuevalentse kroomi kasutamist, sest asendusained ja alternatiivsed tehnoloogiad ei ole praegu piisavalt töökindlad või ei saa nende abil toodete nõudlust terves ulatuses katta.
            
         
               (3)
            
            
               Osa fotokatoodide tootmise protsessi käigus kasutatud kuuevalentsest kroomist jääb paratamatult turule viidava toote sisse.
            
         
               (4)
            
            
               Direktiivi 2011/65/EL tuleks seega vastavalt muuta,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2011/65/EL IV lisa muudetakse vastavalt käesoleva direktiivi lisale.
   Artikkel 2
   1.   Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt kuuenda kuu viimaseks päevaks pärast direktiivi jõustumist. Nad edastavad kõnealuste normide teksti viivitamata komisjonile.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetud põhiliste õigus- ja haldusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   
   Artikkel 4
   Käesolev direktiiv on adresseeritud liikmesriikidele.
   
      Brüssel, 18. oktoober 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 174, 1.7.2011, lk 88.
   
      LISA
      Direktiivi 2011/65/EL IV lisasse lisatakse punkt 30:
      
                  „30.
               
               
                  Kuuevalentse kroomi kasutamine leelise annustamise seadmetes, mida kasutatakse 31. detsembrini 2019 röntgeniseadmete kujutisvõimendite fotokatoodide valmistamiseks, ja röntgenisüsteemide varuosades, mis on ELi turule viidud enne 1. jaanuari 2020.”